**OSNOVNE INFORMACIJE O ORGANIZACIJI VZGOJNO-IZOBRAŽEVALNEGA DELA V VRTCU OD 18. 5. 2020 DALJE**

1. V skupini 1. starostnega obdobja bo največ 8 otrok, v skupini 2. starostnega obdobja 10 otrok.
2. Starši, ki bodo otroke s tem dnem vključili v vrtec, bodo dolžni plačevati vrtec.
3. Otroci, ki bodo doma, bodo še naprej oproščeni plačila.
4. Prijava otrok bo mesečna oz. individualno po potrebi staršev.
5. Otrok bo lahko dodeljen v novo skupino z novo vzgojiteljico (v primeru večjega števila prijav od 8 oz. 10).

Zaradi načrtovanja in organizacije delovanja vrtca vas naprošamo, da **Vprašalnik** in **Izjavo** vrnete **najpozneje do torka, 12. 5. 2020, do 9. ure** **vzgojiteljici** svojega otroka na e-poštni naslov oziroma na drug ustaljen način komunikacije.

Poudariti je potrebno, da se v vrtec vračajo le **zdravi otroci**. V skladu s priporočili Nacionalnega inštituta za javno zdravje (v nadaljevanju NIJZ) mora vrtec obvezno pridobiti podpisano **IZJAVO STARŠEV PRED VSTOPOM OTROKA V VRTEC ob sproščanju ukrepov za zajezitev širjenja COVID-19** (v nadaljevanju Izjava), s katero starši potrdijo, da je otrok zdrav (Priloga3). **V primeru, da Izjave ne boste vrnili, otrok v vrtec ne bo sprejet.**

Razširjeni strokovni kolegij za pediatrijo je pripravil tudi seznam zdravstvenih omejitev za otroke v času sproščanja ukrepov glede epidemije SARS – 2 – CoV. Z **vsebino dokumenta ste se že seznanili.** V primeru, da je v družini, v istem gospodinjstvu drug otrok, mladostnik ali odrasla oseba, ki ima zdravstvene omejitve, NIJZ otroku odsvetuje vrnitev v vrtec. Starši se posvetujte z izbranim zdravnikom – specialistom pediatrije oziroma izbranim osebnim zdravnikom ‒ specialistom splošne oziroma družinske medicine.

**Na podlagi pridobljenih informacij bomo oblikovali skupine, določili prostore, v katerih bo potekalo vzgojno-izobraževalno delo, in uredili številne druge podrobnosti.**

Hvala za sodelovanje.

Za vsa pojasnila se obrnite na vzgojiteljico ali ravnateljico 051 633 675 ali milena.misic@guest.arnes.si.

Lepo pozdravljeni.

Milena Mišič, ravnateljica